Polisiebeampte dood in motor aangetref | Maroela Media
Die polisie ondersoek twee sake van moord nadat 'n polisiebeampte en nóg 'n persoon se liggame Dinsdag in 'n motor by die Mfuleni-nedersetting digby Kaapstad aangetref is.
Kol. André Traut, woordvoerder van die polisie, sê konst. Phindile Vutula (33) en nóg 'n persoon se liggame is Dinsdagmiddag in 'n silwer Ford Focus-motor in Olifantstraat in Mfuleni aangetref.
"Vutula was nie aan diens toe 'n skietery omstreeks 16:10 in Olifantstraat uitgebreek het nie. Hy en die persoon wat saam met hom in die motor was, is in die proses doodgeskiet," sê Traut.
Vutula was by die Philippi-Oos-polisiestasie gestasioneer.
Volgens Traut is niemand nog in verband met dié skietvoorval in hegtenis geneem nie.
"Enigiemand met meer inligting wat tot die inhegtenisneming van die verdagtes kan lei, kan die Stop Misdaadnommer by 08600 10111 skakel."
Polisie is mos gewaarsku deur die rooi barette, maar hoedeman doen NIKS! Pateties van bo tot onder in die wortels…
En om dit als te top, het BC besluit dat die polisiemag vir die volgende 3 jaar nie verhogings gaan kry nie – maar hy stoot die begroting op vir private sekuriteit. Hy is besig met onheil – hoor my lied.